عصمت الله برهان
حافظ مفتي شیخ ستر داعي عصمت الله برهان چي له اوڅارو او نوموتو داعیانو څخه دی کوم چي په افغانستان او پاکستان کي و سپېڅلي توحیدي عقیدې ته بلونکی، د بدعتونو ختموونکی او د الهي شریعت نافذوونکی دی . برهان صاحب هغه څوک دی چي په کندهار ولایت کي د بولدک په ولسوالي کي يې د تعلیم الاسلام راډیو بنسټ کښېښود . زېږېدنه برهان صاحب د افغانستان او پاکستان تر مینځ په یوې قبایلي سیمي کي په یوې درنې کورنۍ کي ۱۹۷۸ عیسوي کي وزېږېد چي ۱۴۰۰ سپوږمیز کال سره سمون خوري . علمي اسناد او درجې برهان صاحب په اوو علمي او دیني اسنادو بریالی شوی دی : د قرآن کريم په یادولو کي یې علمي سند شهادت نامه تر لاسه کړی دی . د فنونو د کتابونو د زده کړي سند یې په چمن ښارګوټي کي له جامعه اسلامیه علامه ټاون څخه تر لاسه کړی دی . د باکالوریا سند یې په کابل پلازمېنه کي تر لاسه کړی دی . د لغت عربي او ادبي فنونو سند یې په کابل کي له بهرنیو چارو وزارت څخه تر لاسه کړی دی . همدا ډول د سیاسي او ډپلوماسي علومو سند یې هم له یاد وزارت څخه تر لاسه کړی دی . د انګریزي ژبي د زده کړي سند یې له چیلنجر سنټر څخه په کوټه پاکستان کي تر لاسه کړی دی . د افتاء او شرعي قضاء سند یې له جامعه رحیمیه یې څخه تر لاسه کړی دی کوم چي د کوټي ښار د سرکي سړک په ژۍ مېشته ده . دیني چوپړونه او وظیفې برهان صاحب بېلابېلو هیوادونو ته د سپېڅلي دین خپرولو لپاره سفرونه کړي او زیات وګړي د ده په اسلامي بلني و سمي لاري ته برابر شوي دي . او په ځانګړې توګه سعودي عربستان او دبۍ ته یې هم په دې موخه سفرونه شوي . د افغانستان د اسلامي امارت د طالبانو په ځینو شخړو کي سیاسي پلازوال دی . په بولدک کي د تعلیم الاسلام راډیو بنسټګر دی . په افغانستان کي د ځینو نوموتو عالمانو د نشراتو خپرونکی دی . همدا ډول د افغانستان په بېلابېلو سیمو کي یې د ځینو اسلامي مراکزو او مدارسو بنسټ ایښی دی . او همدا ډول په تبلیغي دعوت کي ستري کارنامې لري . متعال څښتن جل جلاله دي یې بریالی او سرلوړی لري آمین . همد ډول وګوره ! عبد الشکور رشاد عبد الرؤوف بېنوا او داسي نور سرچینې